b'\n_START_ARTICLE_\nDinami\xc4\x8dki elektri\xc4\x8dni otpor\n_START_SECTION_\nNelinearni elementi\n_START_PARAGRAPH_\nZa nelinearne elemente je karakteristi\xc4\x8dno da elektri\xc4\x8dna struja kroz nelinearni element nije proporcionalna elektri\xc4\x8dnom naponu koji se pojavljuje na odgovaraju\xc4\x87im elektrodama, odnosno da im U/I karakteristika nije linearna kao \xc5\xa1to je to vidljivo na primjer na U/I karakteristici Zener diode (slika desno). Propustno orijentirana Zener dioda uz napon na diodi od U=0,65 V propu\xc5\xa1ta struju veli\xc4\x8dine 1 mA. Podatak o omjeru napona i struje ne govori ni\xc5\xa1ta o samoj diodi jer ve\xc4\x87 za samo malo ve\xc4\x87i napon dioda propu\xc5\xa1ta vi\xc5\xa1estruko ve\xc4\x87u struju. Zato se kod nelinearnih elemenata pri razmatruju istosmjernih struja i napona u pravilu govori o radnim to\xc4\x8dkama na karakteristici gdje omjer napona i struje ne predstavlja neki elektri\xc4\x8dni otpor. Za potrebe analize elektri\xc4\x8dnih krugova s nelinearnim elementima definiran je zato pojam dinami\xc4\x8dke elektri\xc4\x8dne vodljivosti i dinami\xc4\x8dkog elektri\xc4\x8dnog otpora u radnoj to\xc4\x8dki nekog elementa.\n_START_SECTION_\nZna\xc4\x8daj\n_START_PARAGRAPH_\nRazmatranje dinami\xc4\x8dkih elektri\xc4\x8dnih otpora i vodljivosti od prvorazrednog je zna\xc4\x8daja u dinami\xc4\x8dkoj analizi svojstava svih vrsta poja\xc4\x8dala te drugih sli\xc4\x8dnih elektri\xc4\x8dnih krugova i mre\xc5\xbea s nelinearnim elementima'